Εύκρατο δάσος κωνοφόρων

thumb|right|upright=1.8|Η κατανομή των εύκρατων δασών κωνοφόρων στην οικουμένη
To **εύκρατο [[δάσος]] [[Κωνοφόρα|κωνοφόρων]]** είναι χερσαίο μεγαοικοσύστημα, όπως ορίζεται από το Παγκόσμιο Ταμείο για τη Φύση. Τα δάση αυτά βρίσκονται κυρίως σε περιοχές με εύκρατο κλίμα, δηλαδή με ζεστά καλοκαίρια και δροσερούς χειμώνες, και ποικίλλουν στα είδη φυτικής ζωής τους. Σε ορισμένα κυριαρχούν τα δένδρα με βελονοειδή φύλλα, ενώ σε άλλα τα πλατύφυλλα αειθαλή ή και αμφότεροι οι τύποι. Από την άλλη, στα υποτροπικά και τροπικά κλίματα συναντώνται τα τροπικά και υποτροπικά δάση κωνοφόρων, που αποτελούν σαφώς ξεχωριστή κατηγορία, προσφέροντας διαφορετικά ενδιαιτήματα.

## Χαρακτηριστικά
Τα εύκρατα δάση κωνοφόρων συναντώνται συχνά στις περιοχές που έχουν ήπιους χειμώνες και αρκετές βροχοπτώσεις, ευρισκόμενες όχι μακριά από τη θάλασσα, αλλά και σε περιοχές με ηπειρωτικό ή ξηρότερο κλίμα, καθώς και στα ορεινά. Πολλά γένη δέντρων συναντώνται σε αυτά τα δάση, με γνωστότερα το πεύκο, τον κέδρο, το έλατο, τον λάρικα και κυπαρισσοειδή όπως το μεγαλύτερο δέντρο, το σεκοϊάδενδρο το γιγαντιαίο. Ο υπόροφος εξάλλου περιέχει μεγάλη ποικιλία ποωδών ειδών και θάμνων. Τα εύκρατα δάση κωνοφόρων συντηρούν τις μεγαλύτερες ποσότητες βιομάζας από οποιοδήποτε άλλο χερσαίο οικοσύστημα, με τα μεγαλύτερα σε διαστάσεις δένδρα να συναντώνται στα εύκρατα δάση βροχής.

Η δομή των δασών αυτών είναι απλούστερη εκείνης των τροπικών δασών: αποτελούνται γενικώς από δύο μόνο στρώματα, τον θόλο και τον υπόροφο. Ωστόσο κάποια δάση μπορεί να υποστηρίζουν ένα ξεχωριστό στρώμα θάμνων. Τα πευκοδάση υποστηρίζουν ένα ποώδες στρώμα εδάφους, που μπορεί να κυριαρχείται από χλόες (τα γνωστά «αγριόχορτα») και άλλα μονοετή ποώδη φυτά, τα οποία συντελούν στην εύκολη ανάπτυξη πυρκαγιών στα δάση αυτά, καθώς ξεραίνονται το καλοκαίρι (πρβλ. την κοινή λέξη «ξερόχορτα»). Τα πιο υγρά δάση αντιθέτως ευνοούν τις φτέρες και άλλα αειθαλή φυτά.

Δασικά οικοσυστήματα όπου κυριαρχούν πελώρια δέντρα όπως οι σεκόιες και άλλοι ασυνήθιστοι βιότοποι συναντώνται στη δυτική Βόρεια Αμερική, τη νοτιοδυτική Νότια Αμερική και, σε μικρότερη έκταση, στη νοτιοανατολική Αυστραλία και τη βόρεια Νέα Ζηλανδία.

## Σχετικές οικοπεριοχές
### Ευρασία
[thumb|right|Ορεινό δάσος κωνοφόρων των [Καρπάθια Όρη|Καρπαθίων, στη Σλοβακία]]
[thumb|right|[Κέδρος|Κέδροι του είδους *[[Cedrus deodara]]* σε υποαλπικό δάσος κωνοφόρων των δυτικών Ιμαλαΐων]]
#### [[ Παλαιαρκτική|Παλαιαρκτικά]] εύκρατα δάση κωνοφόρων
* Δάση των Άλπεων (σε 6 ευρωπαϊκές χώρες)
* Ορεινό δάσος και δασική στέπα των Αλταΐων (Καζακστάν, Κίνα, Μογγολία και Ρωσία)
* Καληδόνιος Δρυμός (Σκωτία)
* Ορεινά δάση κωνοφόρων των Καρπαθίων (Ουκρανία, Πολωνία, Ρουμανία, Σλοβακία, Τσεχία)
* Δάση κωνοφόρων των Βουνών Χίνγκαν-Ντζάγκντυ (Κίνα, Ρωσία)
* Ανατολικά Αφγανικά ορεινά δάση κωνοφόρων (Αφγανιστάν, Πακιστάν)
* Υποαλπικά δάση κωνοφόρων των Βουνών Χενγκ-Ντουάν (Κίνα)
* Ορεινά δάση κωνοφόρων του Χοκκάιντο (Ιαπωνία)
* Αλπικά δάση κωνοφόρων του Χονσού (Ιαπωνία)
* Δάση κωνοφόρων των Βουνών Χανγκάι (Κίνα)
* Μεσογειακά δάση κωνοφόρων και μικτά (Β. Αφρική και Ισπανία)
* Υποαλπικά δάση κωνοφόρων των βορειοανατολικών Ιμαλαΐων (Ινδία, Κίνα, Μπουτάν)
* Δάση κωνοφόρων και φυλλοβόλων των Ποντιακών Άλπεων (Τουρκία)
* Αλπικά δάση κωνοφόρων και μικτά των Φαραγγιών των Nujiang-Lancang (Κίνα)
* Δάση κωνοφόρων των Βουνών Τσιλιάν (Κίνα)
* Δάση κωνοφόρων Qionglai–Minshan (Κίνα)
* Ορεινά δάση κωνοφόρων της Οροσειράς Σαγιάν (Μογγολία, Ρωσία)
* Σκανδιναβικά παραλιακά δάση κωνοφόρων (Νορβηγία)
* Ορεινά δάση κωνοφόρων των Τιεν Σαν (Καζακστάν, Κίνα, Κιργιζία)

#### [[Ινδομαλαϊκή βιογεωγραφική περιοχή|Ινδομαλαϊκά]] εύκρατα δάση κωνοφόρων
* Υποαλπικά δάση κωνοφόρων των ανατολικών Ιμαλαΐων
* Υποαλπικά δάση κωνοφόρων των δυτικών Ιμαλαΐων

### Βόρεια Αμερική
[thumb|right|upright|Οικοσύστημα εύκρατου δάσους κωνοφόρων στο [Επαρχιακό Πάρκο των Πετρογλυφικών, στο Οντάριο]]
* Ορεινά δάση της Αλμπέρτας (Καναδάς)
* Δάση προπόδων Αλμπέρτας - Βρετανικής Κολομβίας (Καναδάς)
* Παραλιακά δάση κεντρικής ακτής του Ειρηνικού (ΗΠΑ, Καναδάς)
* Δάση των Βραχωδών Ορέων του Κολοράντο (ΗΠΑ)
* Οικοπεριοχή του ποταμού Φρέιζερ (Καναδάς)
* Δασικές εκτάσεις της Φλόριντα (ΗΠΑ)
* Δάση των Χάιντα Γκουάι (Καναδάς)
* Παραλιακά δάση μέσης ακτής του Ατλαντικού (ΗΠΑ)
* Δάση των βόρειων κεντρικών Βραχωδών Ορέων (ΗΠΑ, Καναδάς)
* Παραλιακά δάση της Βόρειας Καλιφόρνια (ΗΠΑ)
* Βόρεια μεταβατικά αλπικά δάση (Καναδάς)
* Ξηρά δάση της Κοιλάδας Οκανάγκαν (ΗΠΑ, Καναδάς)
* Δάση πεύκου-βελανιδιάς της Σιέρα δε Χουάρες και του Σιέρα δε Σαν Πέδρο Μάρτιρ (Μεξικό)
* Δάση της Σιέρα Νεβάδα (ΗΠΑ)
* Δάση των νότιων κεντρικών Βραχωδών Ορέων (ΗΠΑ)
* Νοτιοανατολικά δάση κωνοφόρων (ΗΠΑ)

## Δείτε επίσης
* Εύκρατο δάσος φυλλοβόλων

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Κωνοφόρα
Κατηγορία:Μεγαοικοσυστήματα
Κατηγορία:Χερσαίες οικοπεριοχές